ലോകത്തെ ഏറ്റവും വലിയ വാക്സിന് വിതരണക്കാര് : കൊറോണ പോരാട്ടത്തില് ഇന്ത്യ നേതൃസ്ഥാനത്ത് :അഭിനന്ദിച്ച് അമേരിക്ക ന്യൂഡല്ഹി : കൊറോണ മഹാമാരിക്കെതിരായ ഇന്ത്യയുടെ പോരാട്ടത്തെ പ്രശംസിച്ച് അമേരിക്ക. ലോകത്തിലെ ഏറ്റവും വലിയ വാക്സിന് വിതരണക്കാരാണ് ഇന്ത്യ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊറോണ മഹാമാരിക്കെതിരായ യുദ്ധത്തില് നേതൃസ്ഥാനത്ത് നിന്നാണ് ഇന്ത്യ പ്രവൃത്തിക്കുന്നത്. ഇന്ത്യയുടെ ഈ പരിശ്രമം അഭിനന്ദനീയാര്ഹമാണെന്ന് അമേരിക്ക. ലോകത്തിന് മുഴുവന് പ്രതിരോധ കുത്തിവെയ്പ്പ് നടത്താനുള്ള ഇന്ത്യയുടെ ലക്ഷ്യം. വാക്സിന് നിര്മ്മാണ പങ്കാളിത്വത്തിലൂടെ ഇതില് പങ്കു ചേരാന് അമേരിക്ക ആഗ്രഹിക്കുന്നുവെന്ന് അമേരിക്കന് ഡെപ്യൂട്ടി സെക്രട്ടറി വെന്ഡി ഷെര്മാന്. ഡല്ഹിയില് വെച്ച് നടന്ന ഇരുരാജ്യങ്ങളുടേയും ഉഭയക്ഷി യോഗത്തിലാണ് വെന്ഡി ഷെര്മാന്റെ ഈ പരാമര്ശം. ഇന്ത്യയുടെ വിദേശകാര്യ സെക്രട്ടറി ഹര്ഷ് വി ശ്രിംഗലയുടേയും അമേരിക്കന് വൈസ് സെക്രട്ടറിയുടേയും നേതൃത്വത്തിലാണ് ഇന്ന് രാജ്യ തലസ്ഥാനത്ത് ചര്ച്ച നടന്നത്. ഇരുരാജ്യങ്ങളും തമ്മിലുള്ള ബന്ധം ദൃഡപ്പെടുത്താന് അമേരിക്ക ആഗ്രഹിക്കുന്നു.തീവ്രവാദത്തിനെതിരായ പ്രവര്ത്തനങ്ങളില് ഇരുരാജ്യങ്ങളും ഒരുമിച്ചു ചേര്ന്നാണ് പ്രവര്ത്തിക്കുന്നത്.ഇത് കൂടുതല് ആഴത്തിലുള്ളതാക്കാന് ശ്രമിക്കുമെന്ന് അദ്ദേഹം കൂട്ടിച്ചേര്ത്തു. ഇന്ത്യയ്ക്കും അമേരിക്കയക്കും ഇന്തോപസഫിക് മേഖലയില് സമാധാനം ഉറപ്പു വരുത്താനുള്ള വഴികള് വ്യക്തമായി അറിയാമെന്ന് അദ്ദേഹം ചൂണ്ടിക്കാട്ടി.